Christoph Schönborn

Christoph Maria SCHÖNBORN (naskiĝinta la  en Vlastislav) estas aŭstra teologo kaj estis inter 1995 kaj 2025 ĉefepiskopo de Vieno.

Forpelite lia familio fuĝis al Aŭstrujo. Bazlernejojn li frekventis en Schruns kaj Bludenz; la abiturientan ekzamenon li trapasis en 1963 en Bludenz. Samjare li eniris la dominikanan ordenon en Warburg kun religia voto en septembro 1964. Sekvis studoj pri filozofio kaj teologio ĉe la ordenaj altlernejoj je Walberberg (Bornheim) kaj Étiolles (departemento Essonne). Aliaj studlokoj estis la universitato de Vieno (filozofio kaj psikologio), École pratique des hautes études (pri slava kaj bizanca kristanismoj) kaj Katolika Universitato de Parizo (teologio). En 1971/72 li ekdediĉis sin al doktoriĝo en Parizo kiu sukcesis post defendo de la tezo Sophrone de Jerusalem. Vie monastique et confession dogmatique. Antaŭe jam li estis estinta esploraden en Ratisbono kie li ĝuis instruadon de la posta papo Josef Ratzinger.

Kardinalo Franz König ordinis Schönborn en decembro 1970 je sacerdoto. Inter 1973 kaj 1975 li estis porstudenta animzorganto ĉe la universitato de Graz. Inter 1976 kaj 1991 li instruis dogmatologion kaj orientan eklezihistorion ĉe la universitato de Friburgo kie li katedrestris de 1981. Svislande li anis ĉe pluraj ekleziaj komisionoj. De 1984 li estraranis ĉe la fondaĵo Pro Oriente. En 1980 oni vokis lin al la internacia teologispertularo de la Sankta Seĝo, kaj inter 1987 kaj 1992 Schönborn estis sekretatio pri la redaktado de la kateĥismo de la Katolika Eklezio.

En la 29.9.1991 papo Johano Paŭlo la 2-a konsekris lin episkopo, en la katedralo Sankta Stefano (Vieno) - titulara por Sutri kaj helpa por Vieno. En la 13.4.1995 li fariĝis koadjutoro kaj en la 14.9.1995 li postantis al Hans Hermann Groër. Retiriĝo de la funkcio ĉefepiskopa estis en januaro 2025.En la 17.10.2025 ĉefpontifiko Leono la 14-a nomumis kiel posteulon Josef Grünwidl. La kardinalecon li havis de februaro 1998. Inter junio 1989 kaj junio 2020 li estris la aŭstran episkoparon. 

Ĉefa fokuso de Schönborn estis enurba misiado kaj reformo de paroĥaj strukturoj, krom ekumenismo kaj dialogo kun nekatolikaj eklezioj kaj la judoj. Li estas honora civitano de Vieno, Retz kaj Mariazell, ano de la Eŭropa akademio de sciencoj (1997) kaj ano de tri kvaliraj ordenoj (Sankta Tombo; Maltanoj; Germana Ordeno). Havas li krome diversajn honorajn doktorecojn kaj honoran membrecon de pluraj katolikaj studentaj korporacioj ene de Österreichischer Cartellverband (ÖCV), Mittelschüler-Kartell-Verband (MKV) kaj Akademischer Bund Katholisch-Österreichischer Landsmannschaften (KÖL).

Verkoj (elekto) 

Einheit im Glauben (1984)
Existenz im Übergang (1987) 
Quellen unseres Glaubens (1996)
Wähle das Leben (1998)
Gott sandte seinen Sohn (2002)
Ziel oder Zufall? Schöpfung und Evolution aus der Sicht eines vernünftigen Glaubens (2007)
Vom geglückten Leben (2008)
Der Mensch als Abbild Gottes (2008)
Die Freude, Priester zu sein (2011) 
Warum ich an Jesus Christus glaube. Apologie des Christentums für die Menschen von heute (2020)
Eksteraj ligiloj

Schönborn ene de la katolika hierarkio
biografio sur la arkidioceza paĝaro
ligiloj ĉe DDB

Notoj

kategorio:Aŭstriaj kardinaloj
kategorio:Aŭstraj teologoj
kategorio:Ĉefepiskopoj de Vieno
kategorio:Profesoroj
kategorio:Naskiĝintoj en 1945
kategorio:Romkatolikaj pastroj en Aŭstrio
kategorio:Dominikanoj